Η ψυχοκοινωνική στήριξη των παιδιών με μαθησιακές δυσκολίες: Εμπειρίες και απόψεις εκπαιδευτικών για τη συμβουλευτική διάσταση του ρόλου τους
Creators: name: Γαζέτη, Αννα Ιωάννη
Publisher: name: Aristotle University of Thessaloniki
Year: 2016
Subjects: μαθησιακές δυσκολίες
συμβουλευτικός ρόλος εκπαιδευτικού
ψυχική ανθεκτικότητα
learning disabilities
teacher’s counseling role
resilience

description: Η ψυχοκοινωνική στήριξη που παρέχεται από τον εκπαιδευτικό που λειτουργεί ως σύμβουλος αποτελεί έναν ισχυρό προστατευτικό παράγοντα και μπορεί να συντελέσει ουσιαστικά στην ενίσχυση της ψυχικής ανθεκτικότητας των μαθητών που αντιμετωπίζουν δυσκολίες στο σχολικό περιβάλλον. Η παρούσα έρευνα αποσκοπούσε στη διερεύνηση των αντιλήψεων και των εμπειριών των εκπαιδευτικών πρωτοβάθμιας εκπαίδευσης αναφορικά με τη συμβουλευτική διάσταση του ρόλου τους, η οποία στοχεύει στην ψυχοκοινωνική στήριξη των μαθητών με μαθησιακές δυσκολίες. Στο πλαίσιο αυτό, πραγματοποιήθηκαν ημιδομημένες συνεντεύξεις με δεκαπέντε εκπαιδευτικούς. Για την ανάλυση του υλικού των συνεντεύξεων χρησιμοποιήθηκε η μέθοδος της θεματικής ανάλυσης. Σύμφωνα με τα ευρήματα της έρευνας, οι εκπαιδευτικοί συνδέουν τη συμβουλευτική διάσταση του ρόλου τους με την παροχή συναισθηματικής και κοινωνικής στήριξης σε όλους τους μαθητές, καθώς και στους γονείς τους. Μολονότι οι εκπαιδευτικοί περιέγραψαν ένα ευρύ φάσμα πρακτικών που υιοθετούν στο πλαίσιο του συμβουλευτικού τους ρόλου, οι αναφορές τους ανέδειξαν τις δυσκολίες τους να λειτουργήσουν ως σύμβουλοι αφενός λόγω της απουσίας κατάλληλης εκπαίδευσης και αφετέρου εξαιτίας των πιεστικών πλαισίων που διαμορφώνονται από τις επίσημες προδιαγραφές της εκπαίδευσης. Η κατάσταση αυτή προκαλεί συχνά στους εκπαιδευτικούς αισθήματα ανεπάρκειας και ενοχής και λειτουργεί ανασταλτικά στις προσπάθειές τους για παροχή ψυχοκοινωνικής στήριξης. Με βάση τα παραπάνω, οι συμμετέχοντες τόνισαν την ανάγκη να υποστηριχτούν οι ίδιοι στο έργο τους από εξειδικευμένους επαγγελματίες. Εν κατακλείδι, η υιοθέτηση ενός συμβουλευτικού ρόλου από την πλευρά των εκπαιδευτικών αποτελεί ένα σύνθετο και απαιτητικό έργο που αξιώνει τη διεπιστημονική συνεργασία στο επίπεδο της σχολικής κοινότητας καθώς και την εκπαίδευση των εκπαιδευτικών σε γνώσεις και δεξιότητες συμβουλευτικής.
description: The social and emotional support provided by teachers who act as counselors is considered to be a strong protective factor able to enhance the resilience of students facing difficulties in the school environment. The present study seeked to investigate the perceptions and experiences of in-service primary education teachers regarding their counseling role which aims at meeting the social and emotional needs of their students with learning disabilities. Within this framework, semi-structured interviews were conducted with 15 in-service primary education teachers. The analysis of the data set was based on the method of thematic analysis. According to the research findings, teachers view their counseling role as part of a wider role comprising the social and emotional support of all students and of their parents as well. Although the participants described a variety of practices they apply in the classroom as part of their counseling role, their reports reveal the difficulties teachers encounter in their attempt to adopt such a role due to both the fact that they lack the appropriate pre-service and in-service training and the restrictions formed by the formal educational guidelines. This situation often rouses feelings of incompetence and guilt among teachers and has a deterring effect on their attempts to act as counselors for their students. Within this context, the participants pointed out that teachers need to be supported in their role by professionals. To sum up, the adoption of a counseling role on behalf of the teachers constitutes a complex and demanding task which calls for interdisciplinary collaboration in the school community and teachers΄ training in counseling skills.